ՏԵՂԵԿԱՆՔ-ՀԻՄՆԱՎՈՐՈՒՄ

*Առողջապահության բնագավառում Ղազախստանի Հանրապետության հետ համագործակցության համաձայնագիրը հաստատելու նպատակահարմարության վերաբերյալ*

Հայաստանի Հանրապետության և Ղազախստանի Հանրապետության առողջապահության նախարարությունները վերջին տարիներին հետաքրքրված են եղել համագործակցության սերտացման հարցում: Երկու երկրների առողջապահության բնագավառի ներկայացուցիչները ակտիվորեն մասնակցել են միմյանց երկրներում կազմակերպվող առևրատնտեսական համագործակցության հարցերով հայ-ղազախական միջկառավարական հանձնաժողովի նիստերին, ինչպես նաև միջազգային գործընկերների կողմից կազմակերպվող մի շարք առողջապահական միջոցառումներին:

2013 թվականի հոկտեմբերի 24-ին Երևանում կայացած առևրատնտեսական համագործակցության հարցերով հայ-ղազախական միջկառավարական հանձնաժողովի հինգերորդ նիստի արձանագրության 2-րդ կետով նախատեսվում էր ընդլայնել հայ-ղազախական հարաբերությունների իրավապայմանագրային հիմքը: Արդյունքում կողմերը համատեղ մշակեցին և 2018 թվականի հոկտեմբերի 25-ին Աստանայում ստորագրեցին առողջապահության բնագավառում համագործակցության համաձայնագիր: Վերջինիս մեջ ընդգրկված են այն բոլոր ոլորտները, որոնցում համագործակցությունը հետաքրքրություն է ներկայացնում երկու կողմերի համար, մասնավորապես` շարունակական բժշկական կրթության, դեղերի որակի վերահսկման, առողջապահական ծառայությունների բարելավման, հիգիենիկ-հակահամաճարակային հսկողության և փոխադարձ հետաքրքրություն ներկայացնող մի շարք այլ ոլորներ:

Միաժամանակ, հաշվի առնելով այն հանգամանքը, որ Ղազախստանի Հանրապետությունը նույնպես հանդիսանում է Եվրասիական Տնտեսական Միության անդամ և նախատեսվում է ավելի սերտ փոխգործակցություն, ՀՀ առողջապահության նախարարությունը կարևորում է այդ պետության հետ առողջապահության ոլորտում միջգերատեսչական համաձայնագրի կնքումը: Այն իրավական հիմք կհանդիսանա երկու կողմերի միջև համագործակցության ծավալման և հետագա խորացման համար:

ՀՀ ԱՌՈՂՋԱՊԱՀՈՒԹՅԱՆ ՆԱԽԱՐԱՐ` ԱՐՍԵՆ ԹՈՐՈՍՅԱՆ